ขจัดคราบกาวแห้งกรัง เช็ดกาวที่ยังเปียก ขูดกาวออกจากกระจก
เทแอลกอฮอล์ล้างแผลหรือน้ำยาล้างเล็บ 1 ฝาลงในทิชชู่หนาๆ จากนั้นเช็ดวนเพื่อให้สีหรือคราบกาวนิ่มลง อย่าราดเยอะเกินไป ให้ใช้น้ำยาเข้มข้นในปริมาณเล็กน้อย จะเห็นผลกว่าสาดใส่หน้าต่างทีเดียวเยอะๆ ฉีดน้ำยาเช็ดกระจกทั่วไปที่คราบอีกที แล้วใช้ผ้าสะอาดเช็ดถู เพื่อขจัดรอยเลอะตกค้าง แถมช่วยขจัดกลิ่นแอลกอฮอล์หรือน้ำยาล้างเล็บด้วย วิธีนี้ใช้ขจัดคราบกาวเก่าจากเทป ที่ติดกระจกหน้าต่างนานๆ หรือโดนแดดจนเป็นคราบกรัง ได้ดีเป็นพิเศษ ให้ใช้ผ้านุ่มๆ ชุบน้ำส้มสายชูหมาดๆ เช็ดคราบ 1 - 2 ครั้ง จากนั้นทิ้งไว้ประมาณ 1 นาที ค่อยเช็ดคราบกาวออกด้วยผ้าเปียกหมาดผืนใหม่ เช็ดถูด้วยน้ำส้มสายชูแบบนี้ไปเรื่อยๆ จนไม่เหลือคราบกาว สุดท้ายเช็ดให้แห้งแล้วขัดกระจกด้วยผ้าสะอาด หาซื้อได้ตามร้านประดับยนต์ หรือร้านเคมีภัณฑ์ทั่วไป จะมีน้ำยาเฉพาะทางที่ช่วยให้คุณขจัดคราบกาวติดแน่นทนนานได้ง่ายขึ้นอีกเยอะ ยี่ห้อนอกที่แนะนำก็เช่น Fast Orange, Goof-Off และ Goo Gone เป็นผลิตภัณฑ์สำหรับขจัดคราบน้ำมันเครื่องที่พื้นผิวต่างๆ และมือคุณโดยเฉพาะ ซึ่งก็ใช้กับคราบเหนียวของกาว สติกเกอร์ และเทปกาวได้ด้วย เพราะมีสารขจัดความมัน ส่วนใหญ่ในน้ำยาทำความสะอาดสูตรผลไม้รสเปรี้ยว (citrus) อย่าง Fast Orange สารขจัดความมันจะเป็น d-Limonene ส่วนประเภทอื่นก็มี heptanes ที่เป็นสารทำละลายที่ค่อนข้างแรง เพื่อความปลอดภัย เวลาใช้งานผลิตภัณฑ์ทั้ง 2 แบบ ต้องใช้ทีละน้อย และทำความสะอาดในบริเวณที่อากาศถ่ายเทสะดวก ฉีดพ่นผลิตภัณฑ์หนึ่งใน 2 อย่างนี้ที่คราบกาว แล้วใช้ผ้าสะอาดเช็ดถูออก เทน้ำมันไฟแช็คใส่ผ้าขี้ริ้วหรือทิชชู่หนาๆ ระวังอย่าให้หกหรือกระเด็น จากนั้นเอาผ้าเปียกหมาดไปเช็ดถูบริเวณที่เลอะกาวจนสะอาด  หรือแช่ส่วนที่เลอะกาวในน้ำมันไฟแช็คให้กาวละลายก็ได้ โดยราดหรือแต้มน้ำมันไฟแช็คตรงส่วนที่เลอะกาวโดยตรง โดยเฉพาะส่วนที่คราบกาวเลอะเป็นพิเศษ ทิ้งไว้ 1 นาที ค่อยเช็ดออกด้วยผ้าสะอาดเปียกหมาด จริงๆ แล้ววิธีนี้ใช้ลบสีเทียนเลอะกำแพงได้ด้วย อาจจะเหลือรอยจางๆ อยู่บ้าง แต่รับรองไม่เหลือสีเทียนเป็นก้อนๆ ถ้าทำความสะอาดด้วยน้ำมันไฟแช็ค พอขจัดคราบเสร็จแล้ว ก็ค่อยแต่งสีที่ลอกไปทีหลังก็ได้ ใช้ไดร์เป่าลมร้อนใส่คราบกาว 1 นาทีขึ้นไป เพื่อให้กาวละลาย หลุดลอกจากกระจกหน้าต่างได้ง่าย หรือใช้ heat gun เป่าให้กาวนิ่มลง แต่ถ้าเป็นปืนเป่าความร้อน ต้องปรับไปที่ความร้อนต่ำ แล้วพ่นความร้อนวนๆ ที่คราบกาว พอกาวนิ่มแล้ว แตะๆ ดูจะอุ่นๆ ก็ใช้น้ำยาขัดออก หรือค่อยๆ ใช้เกรียงหรือใบมีดโกนแซะออกได้เลย จะจัดการกาวเปียกยังไง ต้องรู้ก่อนว่าเป็นกาวชนิดไหนที่เลอะกระจกหน้าต่าง เพราะกาวบางประเภทถ้าแห้งแล้ว (ส่วนใหญ่) คุณจะลอกออกได้เลย ส่วนกาวแบบอื่นๆ ต้องขัดออกด้วยน้ำร้อนกับน้ำยา และก็มีกาวบางชนิดเหมือนกันที่จะไม่มีทางหลุดลอก เว้นแต่จะใช้วิธีเด็ดขาดแบบที่กระจกหน้าต่างอาจเป็นรอยไปด้วย ต่อไปนี้คือลักษณะของกาวประเภทต่างๆ  กาวร้อน (hot glue) ถ้าแห้งแล้วก็ลอกออกได้เลย เพราะงั้นก็ทิ้งไว้เฉยๆ พอแห้งก็ลอกออกแบบไม่เลอะเทอะอะไร กาว Elmer แบบเหลว ถ้าแห้งแล้วก็ลอกออกได้เลยเช่นกัน กาว Elmer แบบแท่ง จะลอกได้ต้องใช้น้ำร้อน แต่จะติดแน่นทนนานกว่ากาวชนิดอื่น กาวงานประดิษฐ์ (tacky glue) จะแห้งเร็ว แห้งแล้วลอกออกได้เลย แต่จะขัดออกด้วยน้ำร้อน ก่อนกาวจะทันแข็งตัวก็ได้เหมือนกัน กาวตราช้าง (superglue) ต้องใช้น้ำยาแรงและขัดแรงถึงจะออก เป็นไปได้มากว่ากระจกจะเป็นรอยไปด้วยหลังขจัดคราบกาว ถ้าทิ้งไว้จนกาวแห้ง จะทำความสะอาดยาก ถ้าลงมือทำความสะอาดตอนกาวยังเปียกๆ เหนียวๆ จะกำจัดออกได้เป็นก้อนๆ ก่อนจะทันแห้งกรังคาหน้าต่าง ใช้ผ้าขนหนูชุบน้ำร้อนเช็ดกาวตอนยังไม่ทันแห้งน่าจะเห็นผล หรือใช้ทิชชู่หนาๆ เสื้อเก่า ไม่ก็ด้านหยาบของฟองน้ำล้างจานแทนก็ได้ ขัดคราบที่หน้าต่างประมาณ 1 - 2 นาทีจนไม่เหลือคราบกาว พอหน้ากระจกสะอาดแล้ว ให้ใช้ผ้าขนหนูเช็ดจนแห้ง สำรวจร่องรอยอีกรอบ ถ้ายังมีคราบก็ทำซ้ำตามขั้นตอนจนสะอาด  ถ้ากาวยังไม่แห้ง อาจจะติดผ้าที่ใช้เช็ดได้ ซึ่งเช็ดล้างไม่ค่อยออก เพราะงั้นให้ใช้ผ้าขี้ริ้วหรือผ้าเก่าที่ไม่ใช้แล้ว บางทีการเช็ดถูกาวที่ยังไม่แห้ง อาจจะทำให้เลอะเป็นวงกว้างกว่าเดิม กระจกก็จะมัวกว่าเดิม แบบนี้แค่ใช้ผ้าชุบน้ำเช็ดไม่พอ ต้องใช้น้ำยาแรงขึ้น จะใช้แอลกอฮอล์ล้างแผล น้ำยาล้างเล็บ WD-40 น้ำยาขจัดคราบมันแบบอุตสาหกรรม น้ำส้มสายชู หรือน้ำมันไฟแช็คก็ได้ ทั้งหมดนี้ช่วยขจัดคราบกาวเปียกเป็นก้อนจากหน้าต่างได้ วิธีทำความสะอาดก็เหมือนตอนขจัดกาวแห้งกรัง คือใช้ผ้าขนหนูหรือทิชชู่หนาๆ ชุบน้ำยาให้ชุ่ม แล้วเช็ดถูจนไม่เหลือคราบกาว ขั้นแรกให้เอาฟองน้ำแช่น้ำเดือด 2 - 3 นาที บีบน้ำออกให้พอหมาด แล้วเอาไปกดที่คราบกาว ทิ้งฟองน้ำร้อนให้ชุ่มคราบกาว 2 - 3 นาที พอครบตามเวลาแล้ว คราบกาวก็จะหลุดติดมา ให้ล้างทำความสะอาดฟองน้ำ แล้วเช็ดกาวต่อจนกระจกหน้าต่างสะอาดเอี่ยม ราดน้ำเดือดใส่คราบกาวโดยตรง ต่อเนื่องอย่าให้ขาดเป็นเวลาหลายวินาที จะช่วยละลายกาวจนขูดออกได้ง่ายขึ้น แต่ต้องรีบขูดออกทันทีหลังกาวร้อนแล้ว เพราะกาวจะละลายไม่จับตัวกัน ใช้ก้อนน้ำแข็งประคบไว้ที่คราบกาวสัก 2 - 3 นาที เพื่อให้กาวแข็ง เสร็จแล้วขูดออกด้วยมีดทาเนยหรือขอบบัตรเครดิตได้เลย น้ำยาทำให้กาวยึดเกาะหน้าต่างได้แย่ลง ง่ายต่อการใช้อะไรสักอย่างมาแซะหรือขูดกาวออกจากกระจกหน้าต่าง แนะนำให้ใช้เกรียงโลหะที่แข็งแรงและขอบคมหน่อย อย่าใช้ใบมีดบางๆ หักง่าย เพราะต้องออกแรงมากกว่าปกติ กาวถึงจะออก ถ้าใช้ใบมีดคมๆ แล้วหักขึ้นมาจะอันตรายได้ ใช้อุปกรณ์สำหรับแกะสติกเกอร์ติดกระจกรถ หรือใช้ใบมีดโกนใหม่ คัตเตอร์ ไม่ก็ไขควงปากแบน เอียงใบมีดทำมุมกับหน้ากระจกประมาณ 30 องศา แล้วค่อยๆ แซะคราบกาวออกจากหน้ากระจก ทำเป็นจังหวะไป แนะนำให้ขูดไปทีเดียวเนียนๆ อย่าถูไถไปมา เพราะอาจทำกระจกเป็นรอยได้ วิธีขูดหรือแซะกาวนี้ ใช้กับคราบอื่นๆ ได้ด้วย โดยเฉพาะใช้ขจัดสีที่เกาะหนาเป็นก้อน ไม่ยอมออก ถ้าคราบติดแน่นทนนานเป็นพิเศษ ลองขัดกระจกด้วยฝอยเหล็กดู โดยเอาฝอยเหล็กไปแช่น้ำที่ผสมน้ำยาล้างจานไป 2 - 3 หยด ระวังมากๆ ว่าอย่าขัดแรงเกินไป ถ้าออกแรงมากไปตอนขัดด้วยฝอยเหล็ก รับรองกระจกขีดข่วนเป็นรอยแบบถาวร ใช้ผ้าผืนใหม่เช็ดเก็บงาน หรือทำความสะอาดด้วยทิชชู่หนาๆ ชุบแอลกอฮอล์ ไม่ก็น้ำส้มสายชูพอหมาด ถ้ามีเศษสีติดตามหน้าต่าง ก็ให้ข้ามขั้นตอนการใช้น้ำยาไป เช็ดด้วยผ้าสะอาดก็พอ
เช็ดคราบกาวด้วยแอลกอฮอล์ล้างแผลหรือน้ำยาล้างเล็บ. ขจัดคราบกาวจากมาสกิ้งเทป ด้วยน้ำส้มสายชูกลั่นขาว. ใช้น้ำยาขจัดคราบมันสำเร็จรูป. ใช้ WD40 หรือทินเนอร์ผสมสี. ใช้น้ำมันไฟแช็ค. ใช้ไดร์เป่าผมหรือปืนเป่าความร้อน (heat gun) เป่าใส่กระจก. เช็คว่าเป็นกาวแบบไหน. ลงมือเร็วที่สุด. ใช้ผ้าชุบน้ำหมาดๆ เช็ดกาวก่อนแห้งกรัง. ใช้น้ำยาทำความสะอาดคราบกาวแห้ง. ใช้ฟองน้ำร้อนๆ ทำให้กาวนิ่มลง. เทน้ำเดือดลงบนคราบกาว. ใช้ก้อนน้ำแข็งให้กาวแห้ง. พอชุบน้ำยาหรือขัดน้ำยาที่คราบสักพักแล้ว ให้ขูดกาวออก. ใช้อุปกรณ์ช่วยแซะกาวที่ติดแน่นทนนานออกจากกระจก. ใช้ฝอยเหล็ก (steel wool). ทำความสะอาดหลังขัด ด้วยผ้าแห้งสะอาด.
https://www.wikihow.com/Clean-Glue-from-Windows https://www.wikihow.com/Clean-Glue-from-Windows https://www.wikihow.com/Clean-Glue-from-Windows
Cleaning Dried Glue Cleaning Wet Glue Scraping the Glass